Document ID: 31979L0694

ΟΔΗΓΙΑ ΤΟΥ ΣΥΜΒΟΥΛΙΟΥ της 24ης Ιουλίου 1979 περί τροποποιήσεως της οδηγίας 74/150/ΕΟΚ "περί προσεγγίσεως των νομοθεσιών των Κρατών μελών των αναφερομένων στην έγκριση των γεωργικών ή δασικών ελκυστήρων με τροχούς"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,
την πρόταση της Επιτροπής,
τη γνώμη της Συνελεύσεως(1),
τη γνώμη της Οικονομικής και Κοινωνικής Επιτροπής(2),
Εκτιμώντας:
ότι κατά την παρούσα περίσταση μερικές διατάξεις ή τμήματα ελκυστήρων που αποτελούν μία τεχνική ολότητα αποτελούν ήδη αντικείμενο εμπορίας τόσο κεχωρισμένως όσο και μετά από συναρμολόγηση επί του ελκυστήρα, και ότι στο μέτρο που οι διατάξεις ή τα τμήματα αυτά δύνανται επίσης να ελεγχθούν πριν από τη συναρμολόγησή τους επί του ελκυστήρα, είναι δυνατόν να διευκολυνθεί η ελεύθερη διακίνησή τους δια της δημιουργίας του θεσμού της εγκρίσεως ΕΟΚ για αυτές τις τεχνικές ολότητες-
ότι συνεπώς είναι σκόπιμο να συμπληρωθεί η οδηγία 74/150/ΕΟΚ του Συμβουλίου της 4ης Μαρτίου 1974 περί προσεγγίσεως των νομοθεσιών των Κρατών μελών των αναφερομένων στην έγκριση των γεωργικών ή δασικών ελκυστήρων με τροχούς(3) με διατάξεις οι οποίες καθιερώνουν μία τέτοια έγκριση-
ότι η έγκριση ΕΟΚ τεχνικών ολοτήτων που προορίζονται να συναρμολογηθούν επί ελκυστήρων επιτρέπει τη διευκόλυνση της εγκρίσεως των ελκυστήρων αυτών αποφευγομένης της επαναλήψεως ορισμένων ελέγχων κατά την έγκριση των ελκυστήρων και ότι αφ' ετέρου κατά τη χορήγηση της εγκρίσεως ΕΟΚ τεχνικών ολοτήτων πρέπει να είναι δυνατόν να προβλέπονται περιορισμοί που να αφορούν στη χρησιμοποίηση και/ή προδιαγραφές συναρμολογήσεως-
ότι η προσαρμογή στην τεχνολογική πρόοδο των ειδικών οδηγιών στον τομέα παραγωγής τεχνικών ολοτήτων πρέπει να είναι πάντοτε δυνατή και ότι για το σκοπό αυτό είναι κατάλληλη η διαδικασία που προβλέπεται στο άρθρο 13 της οδηγίας 74/150/ΕΟΚ-
ότι οι τεχνικές προδιαγραφές που πρέπει να πληροί ο διαθέσιμος χώρος χειρισμών του οδηγού και τα παράθυρα των ελκυστήρων διαφέρουν από το ένα Κράτος μέλος στο άλλο, και ως εκ τούτου προκύπτει η ανάγκη για όλα τα Κράτη μέλη να θεσπίσουν από τούδε τις ίδιες προδιαγραφές είτε συμπληρωματικά είτε σε αντικατάσταση των υφισταμένων ρυθμίσεων-
ότι είναι σκόπιμο ο έλεγχος για την τήρηση των προδιαγραφών αυτών να γίνεται στο πλαίσιο της διαδικασίας εγκρίσεως ΕΟΚ κάθε τύπου ελκυστήρα που προβλέπεται απ' την οδηγία 74/150/ΕΟΚ και ότι πρέπει συνεπώς να συμπληρωθεί η οδηγία αυτή δια της εισαγωγής τόσο στο παράρτημα I (υπόδειγμα δελτίου πληροφοριών) όσο και στο παράρτημα II (υπόδειγμα δελτίου εγκρίσεως ΕΟΚ) των αναγκαίων για το σκοπό αυτόν ενδείξεων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 74/150/ΕΟΚ τροποποιείται ως εξής:
α) Μετά το άρθρο 9, προστίθεται το ακόλουθο άρθρο:
"Άρθρο 9α
1. Στο μέτρο που προβλέπεται ρητώς από τις ειδικές οδηγίες, η έγκριση ΕΟΚ δύναται επίσης να δοθεί και για τύπους διατάξεων ή τμημάτων ελκυστήρων τα οποία αποτελούν μία τεχνική ολότητα.
2. Όταν η προς έγκριση τεχνική ολότης δεν πληροί τη λειτουργία της ή δεν παρουσιάζει κάποιο ιδιαίτερο χαρακτηριστικό παρά μόνο σε συνάρτηση με τα άλλα στοιχεία του ελκυστήρα και απ' το γεγονός αυτό δεν δύναται να ελεγχθεί η τήρηση μιας ή περισσοτέρων προδιαγραφών παρά μόνο όταν η προς έγκριση τεχνική ολότης λειτουργεί συνδεδεμένη με άλλα στοιχεία των ελκυστήρων υποκατάστατα ή πραγματικά, η έκταση της εγκρίσεως ΕΟΚ της τεχνικής ολότητος πρέπει κατ' ακολουθίαν να περιορισθεί. Το δελτίο εγκρίσεως ΕΟΚ μιας τεχνικής ολότητος αναφέρει τότε τους ενδεχόμενους περιορισμούς που αφορούν στη χρησιμοποίηση και στις προδιαγραφές συναρμολογήσεως. Κατά την έγκριση ΕΟΚ του ελκυστήρα, ελέγχεται η τήρηση των περιορισμών και προδιαγραφών αυτών.
3. Εφαρμόζονται τα άρθρα 3 έως 9 και το άρθρο 14.
Εντούτοις ο κάτοχος εγκρίσεως ΕΟΚ μιας τεχνικής ολότητος που χορηγείται σύμφωνα με το παρόν άρθρο υποχρεούται όχι μόνο να συντάξει το πιστοποιητικό που προβλέπεται στο άρθρο 5 παράγραφος 2, αλλ' επίσης να εναποθέσει σε κάθε ολότητα, κατασκευασμένη σύμφωνα με τον εγκεκριμένο τύπο, το βιομηχανικό ή εμπορικό σήμα του, την ένδειξη του τύπου και τον αριθμό εγκρίσεως, εφόσον τούτο ορίζεται από την ειδική οδηγία."
β) Το άρθρο 11 συμπληρώνεται με το ακόλουθο εδάφιο:
"Η διαδικασία αυτή εφαρμόζεται επίσης και για την εισαγωγή σε μια ειδική οδηγία διατάξεων αναφερομένων στην έγκριση ΕΟΚ τεχνικών ολοτήτων."
γ) Το παράρτημα I (υπόδειγμα δελτίου πληροφοριών) συμπληρώνεται με τις ακόλουθες ενδείξεις:
- "8.4.4. Χώρος χειρισμών του οδηγού",
- "8.4.5. Παράθυρα".
δ) Το παράρτημα II (υπόδειγμα δελτίου εγκρίσεως ΕΟΚ) συμπληρώνεται με τις ακόλουθες ενδείξεις:
- "7.4.4. Χώρος χειρισμών του οδηγού DP",
- "7.4.5. Παράθυρα DP".
Άρθρο 2
1. Τα Κράτη μέλη θέτουν σε ισχύ τις διατάξεις που είναι αναγκαίες για να προσαρμοσθούν προς την παρούσα οδηγία σε διάστημα 18 μηνών από της κοινοποιήσεώς της και ενημερώνουν αμέσως περί αυτού την Επιτροπή.
2. Τα Κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
Άρθρο 3
Η παρούσα οδηγία απευθύνεται στα Κράτη μέλη.
Έγινε στις Βρυξέλλες, στις 24 Ιουλίου 1979.

Labels: 7
3
15
6